อยากทราบว่ายาคุมที่ทานอยู่หาย หายมาประมาณ4วันแล้วค่ะ และจำไม่ได้ด้วยว่ากินล่าสุดวันไหน และวันนี้เป็นวันที่มีประจำเดือนวันแรก เราสามารถทานยาคุมได้เลยไหมค่ะ
สวัสดีค่ะ การใช้ยาคุมกำเนิดแบบแผงรายเดือนนั้นเป็นวิธีการคุมกำเนิดแบบใช้ฮอร์โมนที่ได้ประสิทธิภาพดี ถ้ากินอย่างถูกต้อง คือกินทุกวัน คลาดเคลื่อนวันละไม่เกิน 3 ชั่วโมง โดยควรเริ่มกินในช่วงที่แน่ใจว่าไม่ได้ตั้งครรภ์ก็คือในช่วง 5 วันแรกที่มีประจำเดือน หากรับประทานในช่วงอื่นของเดือนอาจจะต้องกินให้ติดต่อกัน 7 วันก่อนจึงจะมีเพศสัมพันธ์แบบไม่ป้องกันได้ดังนั้นถ้าประจำเดือนมาวันแรกแล้ว สามารถเริ่มยาคุมได้เลยค่ะ และรับประทานต่อไปให้ต่อเนื่องจนหมดแผง